Alsingergildet arbejder med at holde alsisk kultur og dialekt levende. Det alsiske dialektselskab ALSINGERGILDET blev stiftet den 19. maj 1946. Gildet har op til 12 gildebrødre og –søstre og 6 bisiddere. Formålet med dette gilde er at værne om den alsiske dialekt og kultur. For at være gildebror eller søster skal man være født på Als og beherske den alsiske dialekt. Bisiddere behøver ikke at være  indfødte. Der holdes 2 gildeting om året, et i maj og et i november. Det er heldagsmøder, og der findes stort set ingen undskyldning , der er god nok, for ikke at møde op. Bøden for ikke at møde præcis eller at udeblive uden en virkelig god undskyldning, er en flaske solbærrom.